Fozas de atunzu

				Sa bellesa ‘e sa luna,
				su calor’ ‘e su sole,
				su nuscu ‘e una rosa fiorida;
				che a tie mancuna,
				mancari in chelu ‘ole,
				at tentu tottu custu da’ sa vida.	
				E tottu custu a mie
				as dadu in cussa die
				chi solu de s’amore fis bestida;
				in cussos friscos annos,
				cando tenimis presse ‘e esser mannos. 										
					Sas dies colaian
					isperas remuninde,
					fraigande su tempus benidore;
					e lughes mustraian
					chi si fin atzendinde
					in s’àndala ‘e su crescher de s’amore,
cando, faghinde die,
solu pensande a tie
m’intraias in coro cun ardore.	
In bisos ti bidia,						disizande sa tua cumpanzia.					 
					
				Cantu tempus da’ tando
				paris amos coladu,	
				vivinde donzi gosu e donz’anneu,
				ammentàndenos cando
				in terra semenadu
				amos s’afficu tou cun su meu.
				Oe chi de sas fozas,
				pranta nostra, t’ispozas,
lassa ch’intenda ancora su recreu			
cun su nuscu ‘e su frore
de s’interighinada ‘e cust’amore.

Giangavino Vasco

14 giugno 2010

1°Premio alla IV Edizione del Premio di Poesia "Istillas de lentore" – ULASSAI 05.12.2010
	Traduzione 

Foglie d’autunno

				La bellezza della luna,
				il calore del sole,
				il profumo di una rosa fiorita;
				come te nessuna,
				anche se volassi in cielo,
				ha avuto tutto questo dalla vita.	
				E tutto questo a me
				hai dato in quel giorno
				che solo d’amore eri vestita;
				in quei freschi anni,
				quando avevamo fretta d’esser grandi. 										
					I giorni passavano
					conservando speranze,
					costruendo il futuro;
					e mostravano luci
					che si accendevano
					nel sentiero dove cresceva l’amore,
quando, all’inizio del giorno,
solo pensando a te
mi entravi nel cuore con ardore.	
					Ti vedevo nei sogni,
					desiderando la tua compagnia.
					
				Quanto tempo da allora
				abbiamo trascorso insieme,	
				vivendo gioie e tristezze,
				ricordando quando
				in terra seminato
				abbiamo la tua e la mia speranza.
				Oggi che delle foglie,
				pianta nostra, ti spogli,
lascia che senta ancora il piacere			
col profumo del fiore
del crepuscolo di questo amore.